দল-বিরোধী কী করেছিলেন রাম জেঠমালানি? প্রথমত, সাবেক বিজেপি সভাপতি নিতীন গডকড়ি বিরুদ্ধে আনা তাঁর ব্যবসায়িক লেনদেনে দুর্নীতির অভিযোগ জেঠমালানি সমর্থন করেছিলেন জোরেসোরে৷ সেই বিতর্কে নিতীন গডকড়িকে শেষ পর্যন্ত ইস্তফা দিতে হয়৷ নতুন সভাপতি হন রাজনাথ সিং৷ এখানেই শেষ নয়, সংসদের নিম্নকক্ষ লোকসভায় দলের নেত্রী সুষমা স্বরাজ এবং উচ্চকক্ষ রাজ্যসভায় দলের নেতা অরুণ জেটলিকে প্রকাশ্যে সমালোচনা করেন তিনি৷ শুধুমাত্র এ জন্য যে, তাঁরা কেন্দ্রীয় তদন্ত ব্যুরো সিবিআই-এর নতুন ডিরেক্টর নিয়োগে আপত্তি জানিয়েছিলেন৷